Diari Oficial de la Generalitat Valenciana


Sumari del DOGV 9598, del 18-05-2023 (2023/5340)

Extracte de l'Ordre 2/2023, de 13 de maig, de la Conselleria de Participació, Transparència, Cooperació i Qualitat Democràtica, per la qual s'aproven les bases reguladores i la convocatoria de la tercera edició dels Premis Participa-Acció, exercici 2023.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9598

Data del DOGV
:   18-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5340


Data del document
:   13-05-2023

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Extracte

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * distinció honorífica

Extracte de l'Ordre 2/2023, de 13 de maig, de la Conselleria de Participació, Transparència, Cooperació i Qualitat Democràtica, per la qual s'aproven les bases reguladores i la convocatoria de la tercera edició dels Premis Participa-Acció, exercici 2023. [2023/5340]  
BDNS (identif.): 694955.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/694955)  
  
Primer. Entitats i persones beneficiàries  
Podran ser entitats i persones beneficiàries dels premis les següents:  
- Entitats locals que tinguen un àmbit territorial inferior al provincial.  
- Entitats ciutadanes.  
- Centres docents.  
- Ciutadania (persones físiques).  
  
Segon. Objecte  
Els premis tenen per objecte destacar projectes executats al territori de la Comunitat Valenciana per entitats locals, entitats ciutadanes i ciutadania, que aporten valor i innovació a favor de la participació ciutadana i del foment de l'associacionisme.  
Aquesta convocatòria té per objecte convocar, en règim de concurrència competitiva, la tercera edició dels Premis Participa-Acció, exercici 2023.  
  
Tercer. Bases reguladores  
Les bases per les quals es regeix aquesta convocatòria són les contingudes en aquesta ordre.  
  
Quatre. Import  
1. El pressupost destinat a finançar aquesta edició ascendirà a 23.000,00 euros com a màxim, a càrrec de l'aplicació pressupostària 89.37.49.236.81, capítol IV, línia de subvenció S8342000 dels pressupostos de la Generalitat per a 2023.  
2. Es concediran els següents premis:  
- Modalitat 1. Projectes de participació ciutadana:  
Primer premi: 6.000 euros.  
Segon premi: 3.500 euros.  
Tercer premi: 2.000 euros.  
- Modalitat 2. Projectes d'educació per a la participació, tant en l'àmbit formal com en l'àmbit no formal:  
Primer premi: 6.000 euros.  
Segon premi: 3.500 euros.  
Tercer premi: 2.000 euros.  
En la seua discrecionalitat, l'òrgan de valoració tindrà en compte el principi de vertebració territorial i la inclusió, com a mínim, d'un centre docent, a l'hora de realitzar la proposta de concessió.  
En cas que hi haja crèdit sense adjudicar, per declarar-se deserts els premis d'alguna de les dues modalitats, aquest crèdit incrementarà proporcionalment el de la resta de premis de la modalitat que no ha quedat deserta.  
En cas d'existir crèdit sense adjudicar, per declarar-se desert algun dels premis d'una modalitat, aquest crèdit incrementarà proporcionalment el de la resta de premis d'aquesta modalitat.  
  
Cinc. Termini de presentació de les sol·licituds  
Les sol·licituds es presentaran en els dos mesos següents a la publicació d'aquesta convocatòria en el Diari Oficial de la Generalitat Valenciana. L'incompliment de l'esmentat termini donarà lloc a l'exclusió de la convocatòria.  
  
  
Sis. Altres dades  
1. Sol·licitud: segons el que es disposa en la base dècima de l'ordre de convocatòria.  
2. Documentació a presentar amb la sol·licitud: segons el que es disposa en la base novena de l'ordre de convocatòria.  
3. Criteris de valoració: segons el que es disposa en la base setena de l'ordre de convocatòria.  
4. Règim de pagaments: segons el que es disposa en la base catorzena de l'ordre de convocatòria.  
Les bases i convocatòria a les quals fa referència el present extracte pot consultar-se en aquest mateix diari.  
  
València, 13 de maig de 2023. La consellera de Participació Transparència, Cooperació i Qualitat Democràtica: Rosa Pérez Garijo.